Merlot og Cabernet Sauvignon er to forskellige druer med forskellige kendetegn. Merlot har et tyndere drueskind og færre tanniner end Cabernet Sauvignon. Merlot modner tidligere end Cabernet Sauvignon og har lettere ved at skabe sukker. Det er typisk en drue, som kan være med til at blødgøre Cabernet Sauvignon, som kan være lidt mere kantet med sit større indhold af tanniner. Særligt som ung.